**** 

 Αθήνα, 5 Φεβρουαρίου 2025

ΔΕΛΤΙΟ ΤΥΠΟΥ

**Μουσική Βιβλιοθήκη «Λίλιαν Βουδούρη» του Συλλόγου Οι Φίλοι της Μουσικής**

 **στο Μέγαρο Μουσικής Αθηνών**

|  |  |
| --- | --- |
| **Εικόνα που περιέχει ζέστη, φωτιά, άτομο, φλόγα  Το περιεχόμενο που δημιουργείται από τεχνολογία AI ενδέχεται να είναι εσφαλμένο.** | Σ Υ Ν Α Υ Λ Ι Α**Ταξίδι στο τέλος των νυχτερινών τραγουδιών**Τα νυχτερινά του Frédéric Chopin διανθισμένα με αναγνώσεις από το«Ταξίδι στο τέλος της νύχτας» του Céline**Alberto Nones**, πιάνο**ΠΑΡΑΣΚΕΥΗ 14 ΜΑΡΤΙΟΥ 2025****Ώρα 20:00****Είσοδος ελεύθερη**Αίθουσα Γιάννης Μαρίνος του ΣυλλόγουΟι Φίλοι της Μουσικής στο Μέγαρο Μουσικής |

*«Αν ξεκολλήσαμε για μια στιγμή από τη συνηθισμένη νύχτα της κατάστασής μας, ήταν μέρος ενός σχεδίου».*

Μια ιδιαίτερη βραδιά **με αφετηρία τα Νυχτερινά του Σοπέν,** θα προσφέρει την Παρασκευή 14 Μαρτίου στις 20:00 ο Σύλλογος Οι Φίλοι της Μουσικής σε συνεργασία με το **Ιταλικό Μορφωτικό Ινστιτούτο Αθηνών**, με δωρεάν μάλιστα είσοδο για το κοινό. Στο πιάνο ο **διεθνούς φήμης Ιταλός πιανίστας Alberto Nones.**

**Ο Αλμπέρτο Νόνες** **θα ερμηνεύσει 12 από τα 18 δημοσιευμένα Νυχτερινά του Σοπέν διανθίζοντάς τα με αναγνώσεις από το «Ταξίδι στο τέλος της νύχτας» του Céline (εκδόσεις Εστία)**, που θα λειτουργήσουν ως **αφετηρίες για πιθανούς νοητικούς συνειρμούς**. Κατά την ερμηνεία του μάλιστα, η μουσική αυτή του Σοπέν, αλλά και κάθε καλή μουσική, δεν είναι απλώς ένα αθώο «μουσικό χαλί», αλλά λέει την αλήθεια για τη ζωή, όπως μπορούν να κάνουν η λογοτεχνία και οι άλλες τέχνες. Οι μεταφράσεις των κειμένων του Σελίν από την Σεσίλ Ιγγλέση Μαργέλλου, είναι ευγενική παραχώρηση των Εκδόσεων Βιβλιοπωλείον της Εστίας, τις οποίες ευχαριστούμε.

Μέσα σε δύο ημέρες, το καλοκαίρι του 2015, ο Αλμπέρτο Νόνες ηχογράφησε **μια πλήρη σειρά από τις μαζούρκες του Σοπέν**, η οποία χαιρετίστηκε ως αποκάλυψη από τους ειδικούς κριτικούς: «Οι μεγάλοι ερμηνευτές του Σοπέν είναι ικανοί να σε κάνουν να ακούσεις, με τις αναγνώσεις τους, όχι τη μουσική του Σοπέν, αλλά τον ίδιο τον Σοπέν... ηλεκτροσόκ», γράφει ο Αντρέα Μπεντέτι στο Audiophile Sound- «αριστουργηματικό», του απαντά πρώτη από το εξωτερικό η μουσικολόγος Μόνικα Φινκ του Πανεπιστημίου του Ίνσμπρουκ. Τα έργα ηχογραφήθηκαν από την Halidon Music, συγκεντρώνοντας δεκάδες χιλιάδες ακροάσεις στις ψηφιακές πλατφόρμες και **καθιερώνοντας τον Alberto Nones ως ερμηνευτή αναφοράς του Σοπέν**, αφού προσφέρουν μια ερμηνεία αυστηρά αγκυροβολημένη στην παρτιτούρα και ταυτόχρονα, ίσως ακριβώς γι' αυτόν τον λόγο, εξαιρετικά καινοτόμα.

Συνεχίζοντας τις ηχογραφήσεις έργων Σοπέν, ο Νόνες ηχογράφησε για την Convivium Records του Λονδίνου, το 2022, τις **Φαντασίες**, που επίσης αποθεώθηκαν από το κοινό και τους διεθνείς κριτικούς, και, πολύ πρόσφατα, για τη Halidon Music, τα **Βαλς**, συμπεριλαμβανομένου του Βαλς σε λα ελάσσονα που ανακαλύφθηκε στη Νέα Υόρκη το 2024, και τα **Νυχτερινά**, **το έργο που βρίσκεται στο επίκεντρο αυτής της συναυλίας.**

Εκτός από τις μουσικές του σπουδές, ο Nones είναι κάτοχος πτυχίων bachelor, master και διδακτορικού διπλώματος στη φιλοσοφία και την πολιτική. Είναι καθηγητής Ιστορίας της Μουσικής στο διάσημο Κονσερβατόριο «G. Rossini» στο Πέζαρο και καθηγητής πιάνου στο Κονσερβατόριο «U. Giordano» στη Φότζια και στο Rodi Garganico.

**Παρασκευή 14 Μαρτίου, 20:00**

**Αίθουσα Γιάννης Μαρίνος του Συλλόγου Οι Φίλοι της Μουσικής στο Μέγαρο Μουσικής**

**ΕΙΣΟΔΟΣ ΕΛΕΥΘΕΡΗ**

<https://mmb.org.gr/el/event/alberto-nones-taxidi-sto-telos-ton-nyhterinon-tragoydion>

ΜΕ ΤΗΝ ΠΑΡΑΚΛΗΣΗ ΤΗΣ ΔΗΜΟΣΙΕΥΣΗΣ
ΕΥΧΑΡΙΣΤΟΥΜΕ

Πληροφορίες για αυτό το δελτίο:

**Μαριάννα Αναστασίου**
Υπεύθυνη Επικοινωνίας και Συντονισμού Εκδηλώσεων

Μουσική Βιβλιοθήκη «Λίλιαν Βουδούρη»
Σύλλογος Οι Φίλοι της Μουσικής
στο Μέγαρο Μουσικής Αθηνών
Τηλ. 210-7282771
manastasiou@megaron.gr
www.mmb.org.gr / www.sfm.gr